GiliGold/VAD_KnessetCorpus huggingface dataset:
אופיר כץ:
ומאיר, מה שאני באתי להגיד, שאתם הבאתם את חוק ההסדרים, והיה הרבה המלצות של הייעוץ המשפטי לפצל סעיפים מסוימים, ולנו חשוב מעמדה של הכנסת, ופה יושבים נציגים, נציגת האוצר, שמאוד כעסו עלי בוועדת הכנסת, שפיצלנו כל כך הרבה סעיפים בהתאם לבקשות של חברי הכנסת, בהתאם לשיח שהיה, להזכירכם אתם לא פיצלתם סעיף אחד מחוק ההסדרים, אחד, אתם מה ששר האוצר הביא לכם, עשיתם את זה על אוטומט בלי שיקול דעת בכלל, אז מעמדה של הכנסת - - -
מאיר כהן:
כי אנחנו מראש הבאנו מצומצם
אופיר כץ:
אז מעמדה של הכנסת וחוק ההסדרים אצלנו הייתה הרבה יותר טובה, פיצלנו הרבה יותר סעיפים, אתם לא פיצלתם סעיף אחד
אפרת רייטן:
אופיר אתה טועה, רגע לא ענית לי
אופיר כץ:
עניתי לך
אפרת רייטן:
לא, האשמת
אופיר כץ:
אמרת מעמדה של הכנסת, התייחסתי, אני לא אמור תחת נושא חדש - - -
אפרת רייטן:
שנייה, שנייה, אני רוצה שתתייחס להחלטה שלכם, של ועדת הכנסת שלך, להחלטה שלך, אתה ישבת פה ואמרת לא יתקדם הדיון עד אשר לא יובאו התקנות; מה, אז אין משקל למילה שלך?
אופיר כץ:
לא יש משקל, אבל יש גם משקל לזה שיש יושב ראש ועדה ואני סומך על שיקול הדעת שלו
אפרת רייטן:
אז כל מה שמחליטים פה הוא לא רלוונטי?
אופיר כץ:
לא, ממש לא, יכול להיות דברים אחרים כן ודברים אחרים לא, במקרה הזה אני סומך על יושב ראש הוועדה ועל שיקול הדעת שלו
אפרת רייטן:
בקיצור אין לזה, אין לזה משמעות, הדברים ברורים
ישראל אייכלר:
אדוני היושב ראש, עשינו מהפכה בעניין ואני רוצה שהיועצת המשפטית תפרט את העניין
ארבל אסטרחן:
טוב, אני רק אעיר אז באמת לעניין הדיון בוועדה, שבאמת נטענה טענה שאי אפשר לקיים את הדיון בגלל החלטת ועדת הכנסת, ובמכתב של היועצת המשפטית לכנסת נאמר שהונחה טיוטת תקנות מאוד גולמית ולא ישימה ושלא הובאה לאישור, אבל היא לא ראתה מניעה לקיים את הדיון אתמול, ולכן הדיון התקיים, וזה לגבי ההערה של קיום הדיון, על אף ההחלטה של ועדת הכנסת שיונחו תקנות
ארבל אסטרחן:
     עכשיו לגופו של עניין אני אגיד, העניין הוא טיפה סבוך משפטית אני אנסה לפשט את זה, הצעת החוק מבקשת להחליף סעיף קיים בחוק הביטוח הלאומי, הסעיף הקיים בחוק הביטוח הלאומי כולל הוראת גבייה כולל הוראת דיווח, והוא להוראת שעה של חמש שנים שכעת פוקעת
ישראל אייכלר:
בניגוד לבקשת האוצר שזה יהיה חקיקה
ארבל אסטרחן:
בדיוק, הסעיף שהובא כרגע בחוק ההסדרים ביקש להפוך את הגבייה להוראת קבע, וניתק כל קשר מתאונות עבודה, וזאת הייתה הבעיה של הייעוץ המשפטי ושל ועדת הכנסת בעת הפיצול, ולכן נכנסו התיקונים
ארבל אסטרחן:
     אנחנו הכנו נוסח שונה, שזה הנוסח שאת טענת לגביו נושא חדש, שכלל באמת הוראת שעה, שזה מה שביקשה הוועדה לארבע שנים
ישראל אייכלר:
וגם היועצת המשפטית כותבת את זה
אפרת רייטן:
חמש
ארבל אסטרחן:
לארבע שנים, עד 2027
אפרת רייטן:
עד סוף 2027
עאידה תומא סלימאן:
אפשר לבקש חמש?
ארבל אסטרחן:
מ-2024 עד סוף 2027, ההוראה הקודמת היא עד סוף 2023
ארבל אסטרחן:
 בנוסף נטען שאין קשר לתאונות עבודה והוספנו את סעיף הדיווח שהוועדה מבקשת פיקוח על עבודת הצוות הממשלתי בנושא תאונות עבודה, לקבל את כל הנתונים בכל שלושה חודשים
ישראל אייכלר:
כל שלושה חודשים
ארבל אסטרחן:
לקבל את המסקנות, לקבל נתונים על תאונות עבודה, משהו שלא הובא עד עכשיו לכנסת, ובנוסף אנחנו טענו שהסעיף שצובע את הגבייה לתאונות עבודה ובפועל זה כסף שנגבה ממעסיקים כמו כל דמי ביטוח, זה בעייתי משפטית, ולכן הם גם העבירו את זה ללוח י' שמה זה יותר נקי משפטית, שהגבייה נעשית כמו כל הגבייה שנעשית מהמעסיקים
ארבל אסטרחן:
     לגופו של עניין, הנושא הזה של הדיווח זה משהו שהיה קיים בחוק הביטוח הלאומי, ולכן אנחנו לא סבורים שזה נושא חדש
אפרת רייטן:
אבל לא בזה, לא בהצעת החוק שלכם
ארבל אסטרחן:
אבל זה לבקשת הוועדה זה נוסף
אפרת רייטן:
מאה אחוז, אני אומרת
ארבל אסטרחן:
לא, בגלל כדי ליצור את הקשר לתאונות העבודה, שזה משהו שכן היה
אפרת רייטן:
ועדיין זה נושא חדש, בואי
אופיר כץ:
אוקי תודה, אם כך מי בעד?
אפרת רייטן:
רגע, רגע חשוב לי רק לפרוטוקול להקריא משפט, חשוב לי
אופיר כץ:
משפט
אפרת רייטן:
מה שנקרא יום אחד סטודנטים למשפטים יקראו את הפרוטוקולים, וחשוב לי שיקראו את המשפט הזה גם
אפרת רייטן:
     החלטת ועדת הכנסת: נשאר בחוק ההסדרים בוועדת העבודה והרווחה, סוכם שהדיון בוועדה יתחיל רק לאחר שיונחו על שולחנה טיוטת נוסח תקנות של המוסד לביטוח לאומי, שאושרו על ידי המועצה לביטוח לאומי
אפרת רייטן:
     האם יש לכם את הדבר הזה? זה אושר מה שאת אמרת עכשיו התקנות? זה אושר על ידי המועצה?
ארבל אסטרחן:
אני לא יודעת בדיוק מאיפה את מקריאה, הונחה לנו טיוטה
אפרת רייטן:
שאושרה על ידי המועצה?
ארבל אסטרחן:
הם לא אושרו
אפרת רייטן:
הם לא אושרו
אופיר כץ:
מי בעד נושא חדש? ארבעה, מי נגד? שישה נגד, מי נמנע?
אופיר כץ:
					הטענה נדחתה         אם כך טענת הנושא החדש נדחתה
אופיר כץ:
רוויזיה 13:28
ישראל אייכלר:
מציע הרוויזיה פה?
אופיר כץ:
כן שניים הגישו גם אלקין וגם אפרת, בבקשה אפרת מוזמנת לנמק את הרוויזיה שלך
ישראל אייכלר:
אני רוצה לשבח קודם את חברת הכנסת רייטן שהצביעה איתנו עכשיו על מענק חימום
אופיר כץ:
איך אפשר שלא
ישראל אייכלר:
גם את יסמין
ישראל אייכלר:
 תוספת לקשישים מענק חימום גם 200 ש"ח ל- 2023 גם שהפך מקדמה למענק, וגם ל-2024 100 ש"ח תוספת
אופיר כץ:
אה, זה לא היה בהסדר?
ישראל אייכלר:
לא היה אז עכשיו הוספנו את זה, וכולם הצביעו איתנו בבקשה
אפרת רייטן:
אז אכן וזה מעיד לענייניות של חברי הכנסת כאן, וכשאנחנו מעלים טענות, הנה כשצריך להצביע בעד אנחנו יודעים להצביע בעד, אגב לצערי כל ההסתייגויות שלנו נדחו למרות שאמרתי ליו"ר, ביקשתי ממנו שיעשה מאמץ יותר, אף על פי שהוא עושה מאמצים אני באמת מסירה בפניו את הכובע, והוא עושה מאמצים להגדיל את הסכומים שמגיעים לאוכלוסיות החלשות
אפרת רייטן:
     אני מקווה שבחוקים הבאים פחות ישתף פעולה עם האוצר, ויותר יהיה קשוח כדי לקחת מהם את או יותר נכון לנתב כספים לאוכלוסיות האלה, זה כמו שאמרתי לכם, זה בסוף אנחנו בוועדת העבודה והרווחה, אנחנו שליחי הציבור עבור האוכלוסיות האלה
אפרת רייטן:
      אז אמנם היו הסתייגויות אבל כן אנחנו חשבנו שנכון כשמעניקים לציבור החלש עוד תוספת במקרה הזה מענק חימום, אנחנו נצביע בעד
אפרת רייטן:
      ולעניין הזה אני רק יש לי כמובן לצערי העמדות שלי כאן לא התקבלו בדיון מקודם, למרות שהטענות הן מאוד ברורות גם לגבי הפורמליות והפרוצדורה שהיא פשוט לקויה, ואני שבה וחוזרת אליך אדוני היו"ר, ההחלטות שלך בוועדת הכנסת כאן הם חשובות
אפרת רייטן:
ועדת הכנסת היא המנהלת של הכנסת הזאת של הוועדות השונות, וכשמפה יוצאת החלטה והיא מועברת הלאה והיא בגיבוי היועץ המשפטי של הכנסת אפילו לא של הוועדה, זה של הייעוץ המשפטי של הכנסת, שגורסת ואומרת דברים נורא ברורים נגד, והיום אתם כאילו מתעלמים שזה לא היה, הדברים שלך המעמד שלך של יו"ר ועדת הכנסת, ובכל זאת אתה מתעלם רק בשביל להעביר כאן עכשיו חקיקה, שתפגע אגב וחשוב לי להגיד לך בתמצית, תפגע במעסיקיהם כי הם יצטרכו להוציא יותר כסף, ויש שם עודף גבייה כמו ששמענו של 13 מיליארד, אבל הכסף הזה לא הולך לתאונות עבודה ומניעה, אלא לבעיות שיש בקופת הסיעוד ובמקומות אחרים, משתמשים בכסף כמו בנק
אופיר כץ:
טוב תודה
אופיר כץ:
 מי בעד הרוויזיה? אחד, מי נגד? שלושה, מי נמנע?
אופיר כץ:
הרוויזיה נדחתה         אם כך הרוויזיה נדחתה
החוק הבאות:
הצעת חוק הדרכונים (תיקון מס' 10), התשפ"ג-2023 (מ/1624)
החוק הבאות:
קביעת ועדה לדיון בהצעת חוק הקמת מאגר מידע גנטי של כלבים, התשפ"ג-2022 (פ690/25), של חה"כ נאור שירי וקבוצת חברי הכנסת
החוק הבאות:
נכחו: חברי הוועדה:  אופיר כץ – היו"ר ינון אזולאי זאב אלקין בועז ביסמוט עמית הלוי אחמד טיבי ארז מלול צבי ידידיה סוכות אריאל קלנר משה רוט         חברי הכנסת: אברהם בצלאל טלי גוטליב סימון דוידסון אלי דלל משה טור פז שלי טל מירון יוליה מלינובסקי גדעון סער עודד פורר יצחק קרויזר גלעד קריב         מוזמנים:  מזכיר הכנסת דן מרזוק             ייעוץ משפטי:  ארבל אסטרחן     מנהלת הוועדה: נועה בירן - דדון     רישום פרלמנטרי: יפעת קדם         רשימת הנוכחים על תואריהם מבוססת על המידע שהוזן במערכת המוזמנים הממוחשבת
אופיר כץ:
בוקר טוב לכולם, אני מתכבד לפתוח את ישיבת ועדת הכנסת
אופיר כץ:
 היום יום שני, ט"ז בסיון – 5
אופיר כץ:
 אנחנו נתחיל עם הנושא של בחירת ממלא מקום ליושב ראש הכנסת בעת היעדרו מהארץ
אופיר כץ:
 דן, בבקשה
דן מרזוק:
יושב ראש הכנסת ייעדר מהארץ מיום רביעי עד יום שני בשעות הבוקר המוקדמות ובהתאם להוראות חוק-יסוד: הכנסת מבקש היושב ראש את אישורה של ועדת הכנסת לקבוע כי בעת היעדרו מן הארץ ימלא את מקומו סגן יושב ראש הכנסת, חבר הכנסת אוריאל בוסו
אופיר כץ:
בקשת חה"כ עמית הלוי להקדמת הדיון בהצעת חוק הרשויות המקומיות (בחירות) (תיקון – הזכות להיבחר), התשפ"ג-2023 (פ/3343/25), לפני הקריאה הטרומית
אופיר כץ:
 חבר הכנסת הלוי, בבקשה
עמית הלוי:
כיוון שיש לא מעט דיסאינפורמציה לגבי החוק הזה וכל מיני רכילויות שאין להן שום בסיס, אני אומר משפט על החוק למרות שהדיון פה הוא רק על הפטור מחובת הנחה
עמית הלוי:
 מהותו של החוק הזה, שזה דבר שאני עומד מאחוריו מבחינה מוסרית ומבחינה משטרית, הוא לחזור למצב שהיה לפני 2008, לפני התיקון שעשתה בזמנו קואליציית אולמרט - לאפשר לתושבי רשויות מקומיות לבחור ברשויות שמונה להן ממונה
עמית הלוי:
 הערך של 50,000 תושבי טבריה שיבואו לקלפי ויוכלו לבחור את המועמד הטוב בעיניהם צריך להיות הערך המכריע בדמוקרטיה
עמית הלוי:
 הנוסח המקורי שאותו כתבתי מלכתחילה התייחס רק לראש מועצה ממונה שהבריא את העיר
עמית הלוי:
 הרציונל של התיקון ב-2008 היה לשחרר ראש מועצה ממונה מאינטרסים קצרי טווח כך שהוא יידע שהוא לא מתמודד בפעם הבאה כדי שבאמת יבריא את העיר
עמית הלוי:
 יש תיקונים שנעשים בימים אלה בחוק הרשויות המקומיות בוועדה בראשותו של יעקב אשר, כל מיני תיקונים שנוגעים לפנקס הבוחרים, לדברים שונים
עמית הלוי:
 אני חושב שעד שפנקס הבוחרים מתפרסם גם החוק הזה צריך להשתנות
עמית הלוי:
 אני מבין את הרצון של השלטון המקומי שיצמח מועמד מתוך השלטון המקומי ולא יצנח מלמעלה, זה תמיד נכון וראוי, אבל בסוף, ואני אומר את זה על רקע פניות לא מעטות של תושבי טבריה לאפשר את הבחירה המקסימאלית מבחינתם, זה הערך שצריך להכריע, לכן אני חתום על החוק הזה ועומד מאחוריו
עמית הלוי:
 אני אשמח שנקדים את הדיון כדי שיהיה רלוונטי גם לבחירות הקרובות
אופיר כץ:
ארבל, בקשה
ארבל אסטרחן:
כפי שציין חבר הכנסת עמית הלוי, מציע ההצעה, מדובר בביטול ההגבלה שקיימת היום על האפשרות של יו"ר וחברי ועדה קרואה להתמודד בבחירות
ארבל אסטרחן:
 אתם יודעים שבדרך כלל אנחנו לא מתערבים בדיונים של פטור כי הדיון המהותי נעשה בוועדה שדנה בהצעת החוק, אבל פה הנושא של קיצור תקופת ההנחה הוא בעייתי בגלל שמדובר בתיקון לחוק הבחירות כאשר אנחנו נמצאים בתקופת הבחירות לרשויות המקומיות
ארבל אסטרחן:
 אנחנו חושבים שהצעת חוק מהסוג הזה לא צריך לקדם במהירות, לא צריך לחוקק לפני הבחירות
ארבל אסטרחן:
 אם רוצים לעשות שינוי כזה, וכפי שנאמר כאן עד 2008 הדין היה אחר, אפשר לעשות על זה דיון למערכת הבאה
ארבל אסטרחן:
 קושי נוסף שקיים בהצעה הוא העניין של מניע פרסונאלי והשפעה מאוד מצומצמת
עמית הלוי:
מה זאת אומרת "מניע פרסונאלי"?
גדעון סער:
אתה בעצמך אמרת את זה
גדעון סער:
 אתה בעצמך אמרת טבריה, אתה בעצמך אמרת ראש הוועדה הקרואה של טבריה, אתה בעצמך אמרת פרסונאלי
עמית הלוי:
אני לא אמרתי את המילה "פרסונאלי"
גדעון סער:
אמרת בכל הדרכים חוץ מלהגיד את המילה הזאת
עמית הלוי:
הכוונה בפרסונאלי היא שזה מיועד לאדם מסוים
עמית הלוי:
 התיקון פה הוא תיקון עקרוני
משה טור פז:
הוא מיועד לעיר מסוימת
עמית הלוי:
פרסונאלי זה כשיש אדם מסוים שרק אליו נועד החוק
עמית הלוי:
 אני מוקף בשטויות ובשקרים גסים בשבועיים האחרונים
עמית הלוי:
 אמרו שמישהו מש"ס פנה אלי
עמית הלוי:
 מעולם אף אחד מאנשי ש"ס לא פנה אלי בנושא וביקש שאחתום
עמית הלוי:
 אריה דרעי מעולם לא פנה אלי באף נושא, גם לא בנושא הזה
עמית הלוי:
 כשהייתי בסיור בטבריה בנוגע לתחום של ארכיאולוגיה ומורשת, שזה דבר שמעניין אותי, זה עלה על ידי נציגת משרד הפנים, מנהלת המחוז, ואני בכלל לא מכיר אותה
עמית הלוי:
 אגב, גם את ראש העיר אני לא מכיר, פגשתי אותו פעם ראשונה בסיור הזה
עמית הלוי:
 בגלל המצב של העיר הם ביקשו להאריך את הכהונה
עמית הלוי:
 דווקא אני ויו"ר ועדת הפנים אמרנו שזו פעולה שצריכה להיות רק במקרה קיצון
עמית הלוי:
 ארבל, אני מבקש שתחזירי בך מהביטוי פרסונאלי
עמית הלוי:
 מדובר פה בתיקון עקרוני שחל ומומש בהמון מקרים
משה טור פז:
עמית, איך אתה יכול לומר את זה כשאנחנו ארבעה חודשים לפני בחירות?
עמית הלוי:
המניע הוא מניע עקרוני, הוא לא מניע פרסונאלי, הוא לא נוגע לאדם מסוים
עמית הלוי:
 אם כבר הוא נוגע ל-50,000 תושבי טבריה שזכותם לבחור את הטוב ביניהם
ארבל אסטרחן:
אם החוק הזה היה נחקק אחרי הבחירות הקרובות אפשר היה לדבר על מניע עקרוני, אבל כאן, כפי שצוין, הצעת החוק תאפשר התמודדות בבחירות לאדם אחד שהיום לא יכול להתמודד
עמית הלוי:
היא תאפשר ל-50,000 תושבי עיר לבחור בו
עמית הלוי:
 למה את מתכוונת כשאת אומרת פרסונאלי?
ארבל אסטרחן:
אני מתכוונת לכך שאדם שהיום לא יכול להתמודד יוכל להתמודד
עמית הלוי:
אין עוד ראש מועצה ממונה?
ארבל אסטרחן:
יש
עמית הלוי:
אז למה את אומרת אדם אחד?
ארבל אסטרחן:
המציע הוא זה שדיבר על טבריה
ארבל אסטרחן:
 יש שני ראשי מועצה ממונה בארץ, אחד בטבריה ואחד ביישוב מסעדה, שם האוכלוסייה מחרימה את הבחירות ולכן מונה יו"ר מועצה ממונה או קרואה
ארבל אסטרחן:
 ההצעה עוסקת גם בחברי מועצה שמונו באופן כזה, ויש כאלה שלושה: בבית אריה, באבו גוש ובירכא
ארבל אסטרחן:
 עדיין מדובר במספר קטן של אנשים
עמית הלוי:
חמש, לא אחד
ארבל אסטרחן:
הקושי העיקרי הוא שינוי כללי המשחק כאשר אנחנו נמצאים בתקופת בחירות
אופיר כץ:
חבר הכנסת גדעון סער, בקשה
גדעון סער:
אני רוצה להגיד שאני מעריך מאוד את בועז יוסף, אני חושב שהוא עשה עבודה טובה בטבריה בתקופת כהונתו כראש הוועדה הקרואה, אבל אני מנקה את כל זה כאשר אני דן בנושא העקרוני
גדעון סער:
 היועצת המשפטית דיברה על הבעייתיות ועל כך שמדובר במשהו פרסונאלי
גדעון סער:
 הדרך שמציע לנו חבר הכנסת הלוי היא לשנות את כללי הנבדל תוך כדי המשחק, בדקה התשעים
גדעון סער:
 תוך כדי התקפה של קבוצה מסוימת אנחנו רוצים לשחרר אותה ממגבלה מסוימת, ומי שהעיד על זה הוא המבקש עצמו כי הוא אמר שעלה לו הרעיון תוך כדי סיור עבודה בטבריה
גדעון סער:
 זה מתייחס לטבריה, זה מתייחס לראש הוועדה הקרואה בטבריה
גדעון סער:
 כשאתה בא בבקשה לפטור מחובת הנחה שהטעם שלה הוא הבחירות הקרובות וגם מציע תחולה מיידית שבוודאי כרוך בה מרכיב פרסונאלי, זה ממש סותר את מה שאתה אומר
גדעון סער:
 מבחינת חקיקה הוועדה חייבת להימנע ממתן פטור להצעה שכזאת
גדעון סער:
       עכשיו לתיקון לגופו
גדעון סער:
 התיקון לגופו לא נכון, כי ב-2008 כשהכנסת קבעה שראשי ועדות קרואות לא יכולים להתמודד, מה היא בעצם קבעה? שלא יכולים להשתמש במשאב הציבורי הזה, במינוי הזה שניתן, בכוחות שיש להם כראש עירייה בפועל כי הם לא התמודדו וזכו באמון התושבים
גדעון סער:
 מדובר באדם שלא מעורב בזירה הפוליטית המקומית, שהוא נטול פניות
גדעון סער:
 אם באמצע המירוץ אותו אדם פתאום מחליף את הכובע לכובע של מתמודד, זה דבר שהוא לא תקין
גדעון סער:
 אני אגיד לך, אדוני היושב ראש, יש אפילו מגבלות מסוימות שחלות על ראשי רשויות מקומיות מבחינת פרסום ודברים כאלה שלא חלות על ראש ועדה קרואה, כי היחס אליו בדין הוא שונה ב-15 השנים האחרונות
גדעון סער:
 גם אם חולקים על דעתי ואומרים שצריך לתת את מקסימום אפשרויות הבחירה לתושבי הרשות, זה יכול להיות רק אחרי מסך בערות, רק בתחולה נדחית, בשום פנים ואופן לא שינוי כללי המשחק באמצע המשחק
גדעון סער:
 ספק רב מאוד בעיני אם החוק הזה יעמוד במבחן הביקורת השיפוטית
גדעון סער:
 קראתי באמצעי התקשורת שאחת מחברות סיעת הליכוד כתבה שעל דברים שהם הרבה פחות מהצעת החוק הזאת נפתחו חקירות משטרה
גדעון סער:
 אני לא משתמש במילים האלו, אבל אני ממש מסופק אם חוק כזה יכול לעמוד במבחן ביקורת שיפוטית
גדעון סער:
 עד כמה שאני יודע, ואולי הלשכה המשפטית יודעת יותר, היה ניסיון להשחיל את הנושא הזה במסגרת הסתייגות לחוק אחר בקריאה שנייה שלישית והדבר הזה נדחה על ידי הלשכה המשפטית
גדעון סער:
 בטח ובטח לא נכון לאחר שהניסיון ההוא נכשל להביא את זה בדרך הזאת
גדעון סער:
 אני מציע לחברי חבר הכנסת עמית הלוי, אם הוא רוצה לשנות את הדין בעניין הזה, ואנחנו נתווכח על זה כי אני אמשיך להתנגד לחוק מהטעמים שבגינו הוא חוקק ב-2008, החקיקה יכולה להיות אחרי אוקטובר השנה, דהיינו אחרי מערכת הבחירות המוניציפאלית הקרובה
אופיר כץ:
חבר הכנסת עודד פורר, בקשה
עודד פורר:
אני בתמצית אגע בלמה הצעת החוק לא נכונה, אבל קודם כל לעניין הפטור
עודד פורר:
 חברת הכנסת טלי גוטליב מהליכוד כתבה בקבוצת הווטסאפ כבר בשבוע שעבר: "חבר הכנסת עמית הלוי הגיש הצעת חוק שבאופן הזוי קיבלה פטור מחובת הנחה בלי שום סיבה הגיונית אלא מסיבות שהשתיקה כנראה יפה להן, הצעת חוק מסוכנת שמבטלת תקופת צינון ליו"ר ועדה ממונה לרוץ לראשות העירייה
עודד פורר:
 המשמעות היא שיו"ר ועדת קרואה המכהן בעיריית טבריה יוכל לרוץ בבחירות לראשות עיריית טבריה
עודד פורר:
 מה יוצא לעמית לוי מזה, אין לי מושג, ויו"ר הוועדה הקרואה הוא מש"ס"
עודד פורר:
 חבר הכנסת עמית הלוי השיב לה שהוא אינו תושב טבריה, שהוא אינו מכיר במועדים הצפויים, אבל זה קצת מפתיע לאור העובדה שחודש קודם הוא ביקר בטבריה ונפגש עם בועז יוסף
עודד פורר:
 חברת הכנסת גוטליב לא נשארה חייבת ואמרה: "זו הצעת חוק פרסונאלית פר אקסלנס שקיבלה פטור מחובת הנחה, ויותר לא אוסיף
עודד פורר:
 יו"ר ועדה קרואה מונה ונסללה לו דרך להשתמש במנגנון הרשות לטובת הליך הבחירות
עודד פורר:
 רשום בפניך שזאת הצעת חוק שערורייתית ואין לי ספק שכוחות חזקים ממך עומדים מאחוריה
עודד פורר:
 כולי תקווה שחברינו יפעילו שיקול דעת אמיתי כמתחייב מתפקידם, ולא יצביעו על הצעת החוק הזאת שבמפתיע לא הוגשה על ידי מפלגת ש"ס, דבר שאומר דרשני"
עודד פורר:
 לא הסתפקה בזה חברת הכנסת גוטליב ואתמול בקבוצה אחרת שנפתחה לטובת העניין הזה היא כתבה: "חברי ועדת הכנסת שאמורים להצביע על פטור מחובת הנחה בעניין הצעת החוק של עמית הלוי בהקשר לביטול תקופת צינון ליו"ר ועדה ממונה, בהקשר ליו"ר הוועדה הקרואה בטבריה, אנא הפעילו שיקול דעת, אל תהיו מריונטות, אתם מחוקקים
עודד פורר:
 אסור בתכלית האיסור לחוקק חוק פרסונאלי הנותן זכות עודפת ליו"ר ועדה קרואה בטבריה
עודד פורר:
 על הרבה פחות מזה נפתחו חקירות משטרה
עודד פורר:
 גם בעניין הצעת חוק זו הוגשה תלונה ליחידת להב בטענה לשיקולים זרים העומדים בבסיס הצעת החוק"
עודד פורר:
 כדי להיות מועמד לרשות מקומית אתה צריך להיות רשום בישוב שישה חודשים לפני מועד הבחירות
עודד פורר:
 אתמול נעשתה שליפה ראשונה מספר הבוחרים
עודד פורר:
 אני לא יודע מה מופיע שם, אבל בדף הויקיפדיה של ראש הוועדה הקרואה בטבריה כתוב שהוא תושב העיר טבריה
עודד פורר:
 האם ייתכן שבועז יוסף צפה פני עתיד ודאג לשנות את כתובתו לטבריה כדי שלכשישונה החוק הוא יוכל להיות מועמד? יש פה הרבה מאוד דברים שמצריכים בדיקה
עודד פורר:
 אני מציע שלא תתנו פה את הפטור מחובת הנחה
עודד פורר:
 אתם רוצים להעביר הצעת חוק? נקיים דיונים עניינים על כמה היא הזויה, לא נכונה ואין מקום לה, בלי שום קשר לעניין טבריה אלא באופן כללי
עודד פורר:
 ברור לחלוטין שעצם קידום החוק בדהירה עכשיו מהווה קידום של חוק פרסונאלי
אופיר כץ:
הוויכוח פה הוא רק על הפטור
אופיר כץ:
 יהיו ויכוחים בוועדה עצמה
אופיר כץ:
 אני לא מסכים שיפגעו בשמו הטוב של עמית
עודד פורר:
לא אמרתי כלום על עמית, אני רק מצטט
אופיר כץ:
עמית הוא אחד האנשים הישרים וההגונים שאני מכיר פה במשכן, הוא לא עושה דברים עקומים, הוא לא משקר
אופיר כץ:
 הדביקו עליו כל מיני דברים שאני לא רוצה לחזור עליהם
אופיר כץ:
 הלוואי והרבה חברי כנסת היו ישרים והגונים כמו חבר הכנסת עמית הלוי
אופיר כץ:
 אני ממש לא מקבל את כל האשמות וההטחות שמפנים כלפיו
אופיר כץ:
 חבר הכנסת זאב אלקין, בקשה
זאב אלקין:
 כמו חברי חבר הכנסת גדעון סער אני אפתח ואומר שלי יש רק דברים טובים להגיד על יושב ראש הוועדה הקרואה הנוכחי של טבריה
זאב אלקין:
 הוא עושה את מלאכתו נאמנה
זאב אלקין:
 כשהייתי שר הבינוי והשיכון חתמנו על הסכם גג, אירוע חשוב לטבריה, והוא היה מאוד קואופרטיבי ומאוד יעיל
זאב אלקין:
 כשהוא התמנה לתפקיד הזה היה מצב חוקי מסוים
זאב אלקין:
 אנחנו מדברים פה על חוק רטרואקטיבי ופרסונאלי, חוק שאני לא מבין למה אתם, אנשי הליכוד, מקדמים
זאב אלקין:
 אתם נותנים פה תמריץ להדחה של ראשי ערים על ידי שר הפנים שיוכל לשים מועמד כלבבו כיו"ר ועדה קרואה שאחר כך יוכל לרוץ
זאב אלקין:
 למה הליכוד, שזאת המפלגה שהכי הרבה משתייכים אליה, עושה את זה אני לא מבין
זאב אלקין:
 אחת הסיבות לתיקון ב-2008 הייתה לא לתת יותר מידי תמריץ להקים ועדות קרואות
זאב אלקין:
 דיברת על דמוקרטיה, עמית
זאב אלקין:
 פה זה בדיוק הפוך
זאב אלקין:
 הפעולה של החוק הזה לעתיד תהיה בדיוק הפוכה מדמוקרטיה
עמית הלוי:
אנחנו משנים את החוק במקרים בהם אפשר להקים ועדה קרואה, שזה רק שני מקרים קיצוניים מאוד
זאב אלקין:
המקרים הם קיצוניים, אבל הנכונות ללכת לכלי הזה היא לא טריוויאלית ועומדת לביקורת שיפוטית
זאב אלקין:
 בשונה ממך הייתי בסרט הזה
עמית הלוי:
כמה פעמים קרה מקום המדינה, זאב, ששר הפנים הקים ועדה קרואה?
עודד פורר:
בקדנציה הזאת קרו הרבה מאוד דברים שלא קרו מאז קום המדינה
גדעון סער:
מקום המדינה היו מאות מקרים
גדעון סער:
 נכון שבשנים האחרונות השימוש בכלי הפך ליותר ויותר נדיר, וטוב שכך, אבל בעבר היו שרי פנים שבקדנציות שלהם מינו המון ראשי ועדות קרואות
גדעון סער:
 לך למאיר שטרית ואחרים ותשאל אותם
זאב אלקין:
זאת הצעת חוק שנוגעת ליכולתו של יושב ראש ועדה קרואה להתמודד, שזה נטו אירוע ממשלתי ולא אירוע של הכנסת
זאב אלקין:
 מי שמופקד על הבחירות המוניציפאליות זה משרד הפנים, מי שממנה יו"ר ועדה קרואה זה משרד הפנים
זאב אלקין:
 אם הממשלה חושבת שזה מה שנכון לעשות מבחינה מקצועית, תתכבד הממשלה, תקבע את עמדתה, תביא הצעת חוק ממשלתית, תיתן אפילו פטור להצעת החוק של עמית הלוי
זאב אלקין:
 למה גלגלו את זה לכנסת? כי היה ברור לממשלה שהיא תיתקל בבעיה משפטית בתוך הייעוץ המשפטי לממשלה
זאב אלקין:
 זה לא חוק בחירות לכנסת שלפעמים הממשלה מעבירה ואומרת "תחליטו בכנסת אתם", זה חוק שהוא נטו בסמכות של הממשלה, עם כל ההשלכות שלו
זאב אלקין:
 הממשלה באה פה ואומרת: "אין לי עמדה, אני לא יודעת, בכלל לא שמעתי, אני לא פה בעסק, יש את אופיר כץ שיהיה שעיר לעזאזל וינהל את כל האירוע הזה"
זאב אלקין:
 אני לא מבין למה נכנסים פה לפינה הזאת
זאב אלקין:
 תחזירו את זה לממשלה שהיא זאת שתגיד אם זה דחוף או לא דחוף, אם יש פטור או אין פטור, אם היא בעד או נגד
זאב אלקין:
 למה אנחנו צריכים להתעסק בזה כוועדת הכנסת? זה לא רגיל שאתה מביא לפה להצבעה חוקים בפטור מחובת הנחה
זאב אלקין:
 בדרך כלל, כמו שאמרת, מעלים את זה לממשלה וכשהיא רוצה את הפטור היא נותנת
אופיר כץ:
זאת גם פעם ראשונה שהממשלה העבירה את זה להנהלת הקואליציה
אופיר כץ:
 בגלל זה זה הגיע לפה יחד עם הפטור
זאב אלקין:
אין סיבה לעשות את זה בנושא הזה
זאב אלקין:
 לא היה דבר כזה שבנושא שהוא נטו פררוגטיבה של הממשלה, הממשלה פתאום נאלמת דום
זאב אלקין:
 אני חושב שלא נכון לוועדת הכנסת להיכנס לאירוע הזה שמריח מאוד רע
זאב אלקין:
 היועצת המשפטית פה אומרת שבנסיבות האלו זו הצעת חוק פרסונאלית לחלוטין והדרך לקדם אותה במהירות דרך פטור מחובת הנחה הופכת את זה לעוד יותר פרסונאלי כי אף אחד כבר לא מסתיר
זאב אלקין:
 אומר חבר הכנסת עמית הלוי: "אני רוצה שזה ישפיע על טבריה בבחירות הקרובות", מה שהופך את זה לאימ-אימא של הפרסונאלי
זאב אלקין:
 אתם נכנסים פה, אופיר, באין כניסה עם הצעת חוק שאו שלא תגיע לסיומה או שתיפסל, ואז אתם עוד פעם תחטפו את כל האש, תאכלו את כל הדגים הסרוחים ותגורשו מן העיר, תרתי משמע
אופיר כץ:
חבר הכנסת נאור שירי, בקשה
נאור שירי:
זאת הפעם השנייה שאני יושב פה בדיון על פטור מחובת הנחה לגבי חוקים של עמית הלוי
נאור שירי:
 החוק הראשון היה חוק המתנות, החוק השני הוא החוק הזה
נאור שירי:
 רבות דובר במשכן על חשיבותה של הדמוקרטיה, על חשיבותו של שלטון הרוב
נאור שירי:
 מה שקורה פה, מעבר לכל ההליך של פטור מחובת הנחה שמוגש לפני הבחירות המקומיות, זה שאתם מתעלמים באופן מהותי מהכוח של ראש הרשות והיכולת שלו לייצר קמפיין אפקטיבי ולהשתמש במשאבי הרשות על מנת להיבחר
נאור שירי:
 אתם מתעלמים מהצורך הבסיסי של תושבי ותושבות טבריה, כל אותם 50,000 שחבר הכנסת הלוי ציין לבחור את הנציגים שלהם
נאור שירי:
 אתם פשוט מתעלמים
נאור שירי:
 אתם לא נותנים לתושבי ותושבות טבריה לבחור את הנציגים שלהם
נאור שירי:
 כשלטון מרכזי שמתנהל באופן חזירי אתם פשוט רוצים את כל הכוח אצלכם, אתם מעוניינים למנות ראשי ערים, תופעה נפסדת שהבית הזה יצא כנגדה
נאור שירי:
 זה הליך הפוך לגמרי מתהליכים שקורים בעולם לביזור סמכויות
נאור שירי:
 לא מספיק שאתם ממנים רשות, אתם גם מאשרים את התקציב שלה, אתם מפזרים את המועצה
נאור שירי:
 הפקעת הזכות מתושבי ותושבות טבריה לבחור ולהיבחר היא לא סבירה בעולם הזה
נאור שירי:
 אני חושב שההצעה הזאת נפסדת, אני חושב שגם יו"ר הוועדה מסכים איתי
אופיר כץ:
חבר הכנסת גלעד קריב, בקשה
גלעד קריב:
אין אדם אחד בחדר ואין תושב אחד בטבריה שקונה את האמירה שהחוק הזה הוא לא פרסונאלי, לכן אני לא אבזבז את מילותיי על העניין הזה
גלעד קריב:
 כנראה שחבר הכנסת הלוי הוא היחיד שמאמין שהחוק הוא לא פרסונאלי - אנחנו חושבים אחרת
גלעד קריב:
     אני רוצה לחזור לשבוע האחרון שלי בתור יושב ראש ועדת חוקה
גלעד קריב:
 אני בשבוע הזה כינסתי דיון עקרוני
גלעד קריב:
 בניגוד ליושב ראש ועדת החוק הנוכחי לא הנחתי שום הצעה על השולחן, לא הבאתי יועץ מפורום קהלת או מפורום אחר שיכתוב לי הצעה, פשוט כינסתי דיון עקרוני על מה שמכונה בתקשורת "חוק הנאשם", מניעת התמודדות של אדם שמתנהל נגדו משפט פלילי
גלעד קריב:
 כל חברי הכנסת של הליכוד הגיעו ודיברו בשפה חריפה מאוד נגד הרעיון ששבועות אחדים לפני סיום העבודה של הכנסת מקיימים דיון עקרוני בנושא פרסונאלי שקשור לבחירות הקרובות
גלעד קריב:
 ידידי היועץ המשפטי לוועדת החוקה ד"ר בליי, שהיו לי איתו יחסי עבודה טובים וקרובים, ביקר את עצם קיום הדיון
גלעד קריב:
 עכשיו יאמרו לי חברי הכנסת של הליכוד ששיסו אותנו בשוטים ובעקרבים על עצם הדיון אז, מה ההבדל בין מה שהיה אז לבין החקיקה הזאת שמכוונת לעיר אחת, למועמד אחד
גלעד קריב:
 עם כמה חמאה אתם רוצים ללכת על הראש שלכם ברחובות העיר טבריה?     בחוק הזה צריך לדון בהקשר של הבחירות, צריך לראות אותו כחלק מההסתערות שלכם על השלטון המקומי
גלעד קריב:
 הדי הצעקות על חוק קרן הארנונה עוד לא שככו ואתם עכשיו מביאים את החקיקה הזאת
גלעד קריב:
 שר הפנים לא מקדם אישור של חוקי עזר עירוניים שלא נראים לו ואתם עכשיו פותחים פתח להתערבות שלכם בהליכי בחירות, בהפיכת הכלים של ועדות קרואות לכלי פוליטי
גלעד קריב:
 אתם פשוט הכרזתם מלחמה על השלטון המקומי
גלעד קריב:
 אני מאוד מקווה שהמרכז לשלטון מקומי וכל ראשי הערים שידעו להתייצב כאן במאבק בחוק הארנונה, ידעו להתייצב גם נגד החוק הרע הזה
גלעד קריב:
 לצערי הם לא פה, אבל הם יהיו בוודאי בוועדת הפנים
אופיר כץ:
חבר הכנסת דוידסון, בבקשה
סימון דוידסון:
חשבתי שכל הנושא של חוקים פרסונאליים הסתיים בקדנציה הזאת, אבל זה ממשיך
סימון דוידסון:
 בחמשת החודשים הראשונים של הממשלה דנו רק בחוקים פרסונאליים
סימון דוידסון:
 הייתה הפסקה קטנה, אבל עכשיו חוזרים חזרה
סימון דוידסון:
 חבר הכנסת עמית הלוי הוא אדם מיוחד, אדם ישר ואדם מוכשר שהפכתם לאיש משימות מיוחדות
סימון דוידסון:
 נתתם לו לטפל בשני חוקים הזויים: בחוק המתנות ובחוק הזה
סימון דוידסון:
 למה החוק הזה הוא הזיה מוחלטת? כי נתתם לאדם להיות ראש הוועדה הקרואה בעיר טבריה לפני שלוש שנים, נתתם לו תפקיד שהוא תפקיד מקצועי
סימון דוידסון:
 בשלוש השנים האלה, כמו שאתם יודעים, הוא קיבל תקשורת, הוא התחזק בעיר, כולם הכירו אותו, הפכתם אותו לקינג של העיר טבריה
סימון דוידסון:
 לתושבים אין מושג מה זו ועדה קרואה, מה זו לא ועדה קרואה
סימון דוידסון:
 הפכתם אותו בפועל לראש עיר, ועכשיו אתם רוצים גם לאשר אותו כראש העיר הבא
סימון דוידסון:
 למה הוא יהיה ראש העיר הבא? כי במשך שלוש שנים הוא קיבל את כל הכוח